copyright
Store norske leksikon,Jus,Formuerett,Immaterialrett,Opphavsrett
Copyright er den engelske og amerikanske betegnelse for opphavsrett til litterære og kunstneriske verker.
Copyright-merket © Etter Verdenskonvensjonen om opphavsrett kan et land kreve som vilkår for beskyttelse av et litterært og kunstnerisk verk at verket fra første utgivelse og på hvert eksemplar er forsynt med et særlig merke, ©, samt rettighetshaverens navn og året for første utgivelse, plassert samlet på baksiden av tittelbladet eller et tilsvarende iøynefallende sted. Er dette vilkår oppfylt, skal det land hvor beskyttelsen kreves, være forpliktet til å anse alle formalitetskrav for tilfredsstilt.Lignende formalitetskrav som vilkår for beskyttelse stilles ikke etter Bernkonvensjonen. Les mer i Store norske leksikon Verdenskonvensjonen om opphavsrett Bernkonvensjonen opphavsrett åndsverk